Når pokalturnerings slutspil, Final4, til februar skal afholdes bliver det med Aalborg Håndbold som vært. Det skriver klubben torsdag på deres hjemmeside. Final4 arrangeres af Divisionsforeningen Håndbold i samarbejde med de fire deltagende klubber. - Vi er stolte over, at det igen er lykkedes at få arrangementet til Aalborg – i tæt samarbejde med Aalborg Kommune. Sammen med Divisionsforeningen Håndbold, de fire deltagende klubber og Santander Consumer Bank vil vi gøre alt for at skabe en enestående event med fire spændende kampe, op mod 5.000 tilskuere på lægterne begge dage og masser af underholdning.  En event, som vil sætte sit præg på byen i hele weekenden, siger direktør i Aalborg Håndbold, Jan Larsen. Santander Final4 spilles i Gigantium i weekenden 4.-5. februar 2017. Lørdag spilles semifinalerne, og søndag spilles finalen og kampen om tredje-/fjerdepladsen.

Referat:
Det er tredje gang på fem år, at Final4 skal spilles i Aalborg.